[{"text_idx": "#000004", "text": "Jasotako ekarpen guztiak biltzen dituen \u201cProzesuaren liburua\u201d eman die Foro Sozialak Gobernuaren ordezkariei, eta \u201cBizikidetza demokratikoaren aldeko itun sozial eta instituzionala\u201d lortzeko 11 oinarriak aurkeztu dizkie."}, {"text_idx": "#000005", "text": "Dokumentu horri dagokionez, Foro Sozialaren ordezkaritzak partekatu du bere azterketa: \u201cItun Sozial eta Instituzionala\u201d urrats erabakigarria da adiskidetzea lortzeko; izan ere, alde batetik, iraganari eta indarkerien zikloaren giza ondorio larriei heltzea ahalbidetuko luke, etorkizuneko belaunaldiak ez daitezen ez iraganaren ez haren ondorioen mende egon. Datozen belaunaldiek zama horretatik libre bizitzeko duten eskubidean sinesten dugula adierazi dugu."}]